Yewwi wuccen ikerri-nni, alaileḥu armi yewweḍ ɣer yiwen n uxxam yufa sεan izgaren, yenna-asen ikerri-agi-yinu ɣer yezgaren i yeggan, nnan-as sers-it. Akken yuwweḍ ɣer dinna yečča ikerri-nni, azekka-nni, yekker-d ala yettru yeqqar-asen,ad iyi-d-terrem ikerri-inu, ad iyi-d-terrem ikerri-inu, dɣa fkan-as-d aεejmi-nni iruḥ. Yuwweḍ ɣer yiwen n uxxam daɣen yufa sεan lǧanaza, dɣa iεedda ɣer udaynin yeqqen-it, ma d tamɣart-nni yemmuten akken yewwi-tt-id ɣer yiwen n uxxam sεan tamaɣra, d tislit ara yeddun, dɣa yessers tamɣart-nni yexdem-as akk tisumtiwin am akken d taguni i teṭṭes, dɣa yeqqim ala yettru yeqqar-asen tenɣam tamɣart-iw,tenɣam tamɣart-iwarmi i as-d-fkantislit-nni akken yessusem iruḥ-d.